যতই রোহিঙ্গাদের স্বদেশ প্রত্যাবসন বিলম্বিত হবে, উপরোক্ত সমস্যাগুলো ততই জটিল থেকে জটিলতর হবে। সরকার পরিচালিত মাদকবিরোধী অভিযান ও ইয়াবা চোরাচালানের বিষয় সঠিকভাবে বিবেচনা করলে দেখা যাবে মিয়ানমার সীমান্ত দিয়ে ওই দেশ থেকে লাখ লাখ ইয়াবা ট্যাবলেট প্রতিনিয়ত বাংলাদেশে ঢুকছে এবং ওই চোরাচালানের সঙ্গে বেশ কিছু সংখ্যক রোহিঙ্গা প্রত্যক্ষ-অপ্রত্যক্ষভাবে জড়িত। বিদেশের মাটিতে আশ্রয় নিয়ে সেই দেশের তরুণদের সর্বনাশ ঘটাতে নিয়োজিত থাকা মাদক আমদানির মাধ্যমে যে দুঃসাহসী ব্যাপার সে দুঃসাহসও তারা সঞ্চয় করে ফেলেছে উভয় দেশের সীমান্ত রক্ষীদের হাত করে।